钦定古今图书集成/明伦汇编/家范典/第047卷 > 《立定陶王昕为太子论》荀悦
## 钦定古今图书集成/明伦汇编/家范典/第047卷 > 《立定陶王昕为太子论》荀悦

圣人立制，必有所定，所以防忿争，一统序也。《春秋》之
义，立嫡以长，立子以贵，是以言嫡无二也，贵有常也。
以弟及兄，则贵有常矣。兄弟之子非一也，不可以为
典，虽立其长，犹非正也。且兄弟近而亲，所以继父也；
兄弟子疏而卑，所以承亡也。俱非正统，舍亲取疏，废
父立子，非顺也。以弟继父，近于义矣。《春秋传》曰：“太子
亡则立母，弟无则立长。立均以顺义，均则卜之道也。”